HSBC ઇન્ડિયા અને આઇએનજી બેન્ક બેલ્જિયમે બ્લોકચેઇનનો ઉપયોગ કરીને સંયુક્ત રીતે એક ટ્રેડ ટ્રાન્ઝેક્શન કર્યું છે. તેનાથી યુએસ સ્થિત એક કંપની ભારતની રિલાયન્સ ઇન્ડસ્ટ્રીઝને સંપૂર્ણપણે ડિજિટલ સ્વરૂપે ક્રોસ બોર્ડર પેમેન્ટ કરી શકી છે. HSBCએ એક પ્રેસ રિલિઝમાં જણાવ્યું કે, “ટ્રાન્ઝેક્શનથી આ ટ્રેડમાં વેચાણકર્તાથી ખરીદદારને ગુડ્સનું ડિજિટલ ટ્રાન્સફર કરી શકાયું છે. તેણે અંડરલાઇંગ ટ્રેડ સંપૂર્ણપણે ડિજિટાઇઝ કરવાની સુવિધા આપી છે. આઇએનજી બેન્ક દ્વારા ટ્રાઇકોન એનર્જી યુએસએ (ઇમ્પોર્ટર)ને લેટર ઓફ ક્રેડિટ (એલઓસી) ઇશ્યૂ કરવામાં આવ્યું હતું જેમાં HSBC ઇન્ડિયા એ રિલાયન્સ ઇન્ડસ્ટ્રીઝ (નિકાસકાર) માટે એડવાઇઝિંગ અને નેગોશિયેટિંગ બેન્ક હતી.